|  |  |
| --- | --- |
| E Λ Λ Η Ν Ι Κ Η Δ Η Μ Ο Κ Ρ Α Τ Ι Α  N Ο Μ Ο Σ Φ Θ Ι Ω Τ Ι Δ Α Σ  Δ Η Μ Ο Σ Λ Α Μ Ι Ε Ω Ν  Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ  \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  Ταχ.Δ/νση: Φλέμιγκ & Ερυθρού Σταυρού  Ταχ.Κώδικας: 35131  Πληροφορίες: Παπαϊωάννου Ευαγγελία  Τηλέφωνο:22313 51053  FAX: 22313 51053  e-mail: epapaioannou@lamia-city.gr | **10/10/19**    ΠΡΟΣ  Δημοτικό συμβούλιο |
|  |  |

**ΕΙΣΗΓΗΣΗ ΔΗΜΑΡΧΟΥ**

ΘΕΜΑ: «Περί επιβολής προστίμου λόγω παράνομης υπαίθριας διαφήμισης»

Με αριθ.23764/11-06-2019 έγγραφο της Δ/νσης Περιβάλλοντος διαβιβαστήκαν στην Υπηρεσία μας:

1. η με αριθ. πρωτ.7458/20-02-19 έγγραφη καταγγελία περί διενεργείας υπαίθριας διαφήμισης
2. η με αριθ. πρωτ.22676/04-06-19 έγγραφη καταγγελία περί διενεργείας υπαίθριας διαφήμισης
3. η με αριθ. πρωτ.001/2019 Έκθεση Έλεγχου του Τμήματος Έλεγχου Κοινοχρήστων Χώρων της Δ/νσης Περιβάλλοντος
4. φωτογραφικό υλικό της 21 Φεβρουαρίου 2019

κατόπιν των ανωτέρω θέτουμε υπόψη σας τα εξής:

* **τις διατάξεις του Ν. 2946/2001, όπως αυτός τροποποιήθηκε από το άρθρο 13 του Ν. 3212/2003** ορίζονται τα ακόλουθα:

**Ι.** Σύμφωνα με την παρ. 1 του **άρθρου 3** του Ν. 2946/2001 «Χώροι στους οποίους επιτρέπεται η υπαίθρια διαφήμιση»: Οι οργανισμοί τοπικής αυτοδιοίκησης (Ο.Τ.Α.) α΄ βαθμού καθορίζουν, στα διοικητικά όριά τους, επαρκείς και πρόσφορους χώρους, στους οποίους και μόνον επιτρέπεται να τοποθετούνται ειδικά διαμορφωμένα πλαίσια για την προβολή των διαφημίσεων που αναφέρονται στην περίπτωση αα΄ της παρ. 2 του άρθρου 1.

Ο καθορισμός γίνεται με απόφαση του Δημοτικού ή Κοινοτικού Συμβουλίου, η οποία εκδίδεται υποχρεωτικά τρεις τουλάχιστον μήνες πριν από τη λήξη του ημερολογιακού έτους και ισχύει για τα τρία επόμενα έτη. Αν η προθεσμία παρέλθει άπρακτη, τη σχετική απόφαση εκδίδει ο Γενικός Γραμματέας Περιφέρειας μέχρι τη λήξη του ημερολογιακού έτους. Αν δεν καθοριστούν χώροι κατά τα οριζόμενα ανωτέρω, *δεν επιτρέπεται η χρήση κοινόχρηστων, δημοτικών ή κοινοτικών χώρων για την προβολή υπαίθριων διαφημίσεων.* Η μη έκδοση της απόφασης αυτής μέσα στην ανωτέρω προθεσμία συνιστά σοβαρή παράβαση των καθηκόντων τους, κατά την έννοια της παρ. 2 του άρθρου 184 του Δημοτικού και Κοινοτικού Κώδικα (Π.Δ. 410/1995, ΥΕΚ 231 Α΄)

**ΙΙ.** Σύμφωνα με το **άρθρο 8** του Ν. 2946/2001

«Διοικητικές κυρώσεις»:

1. Στους διαφημιστές, καθώς και σε όσους μισθώνουν και εκμεταλλεύονται χώρους υπαίθριας διαφήμισης επιβάλλεται πρόστιμο, σύμφωνα με τα οριζόμενα στις επόμενες παραγράφους σε περίπτωση παράβασης των διατάξεων του νόμου αυτού, καθώς και των κατ' εξουσιοδότησή του εκδιδόμενων κανονιστικών πράξεων.

2. Το πρόστιμο επιβάλλεται με απόφαση του Δημοτικού ή Κοινοτικού Συμβουλίου, στα διοικητικά όρια του οποίου τελέστηκε η παράβαση, ή του Γενικού Γραμματέα της Περιφέρειας σε περίπτωση που η παράβαση τελέστηκε κατά μήκος των εθνικών οδών «και επαρχιακών οδών και εντός των ζωνών απαγόρευσης που ορίζονται στα δύο πρώτα εδάφια της παρ. 1 του άρθρου 11 του Ν. 2696/1999,»  του σιδηροδρομικού δικτύου, των αυτοκινητοδρόμων, των οδών ταχείας κυκλοφορίας, καθώς και στους χώρους των σταθμών εξυπηρέτησης αυτοκινήτων (Σ.Ε.Α.). Το πρόστιμο εισπράττεται σύμφωνα με τις διατάξεις του Κώδικα Είσπραξης Δημοσίων Εσόδων και αποδίδεται στον οικείο Ο.Τ.Α. α΄ βαθμού, ή, προκειμένου για το πρόστιμο που έχει επιβληθεί με απόφαση του Γενικού Γραμματέα Περιφέρειας, στο «στην οικεία Αποκεντρωμένη Διοίκηση»

3. Το ύψος του προστίμου ανέρχεται από πεντακόσιες χιλιάδες (500.000) δραχμές (**1.467,35€)** μέχρι δέκα εκατομμύρια (10.000.000) δραχμές (**29.347,03€)**  και επιβάλλεται αναλόγως με τις περιστάσεις.

4. Με απόφαση των Υπουργών Εσωτερικών, Δημόσιας Διοίκησης και Αποκέντρωσης, Περιβάλλοντος, Χωροταξίας και Δημόσιων Έργων και Οικονομικών μπορεί να αναπροσαρμόζεται το κατώτατο και ανώτατο όριο του προστίμου.

5. Πρόστιμο κατά τα οριζόμενα στις προηγούμενες παραγράφους επιβάλλεται και σε βάρος των διαφημιζομένων, στις περιπτώσεις που προβάλλεται υπαίθρια διαφήμιση εκτός των χώρων που έχουν καθοριστεί σύμφωνα με τις διατάξεις του παρόντος για την προβολή της.

* **Την αριθ. 500/2017 Απόφαση Δημοτικού Συμβουλίου: 500 /2017 (ΑΔΑ:71Ψ4ΩΛΚ-ΜΚΜ)** **«ΚΑΝΟΝΙΣΤΙΚΗ ΑΠΟΦΑΣΗ ΓΙΑ ΤΟΥΣ ΧΩΡΟΥΣ ΥΠΑΙΘΡΙΑΣ ΔΙΑΦΙΜΗΣΗΣ»** , η οποία αναφέρει τα εξής :

Τοποθέτηση πινακίδων αεροπορικής αφίσας ή φωτεινών επιγραφών νέας τεχνολογίας

1. Γήπεδο

2. Πλατεία Καραϊσκάκη

3. Πλατεία Γαλαναίικων

4. Αλάνα Νέας Σφαίρας

5. 17ο ∆ηµοτικό Σχολείο (στη Β∆ ̟πλευρά)

6. Πλατεία ̟παλαιών εργατικών κατοικιών

7. Πλατεία νέων εργατικών κατοικιών

8. Πλατεία ηρώων Πολυτεχνείου (έναντι σού̟περ-µάρκετ Αντζουλή)

9. Πλατεία ̟πρώην ιδιοκτησίας Πασιάκου

10. Καρ̟ενησίου 6

11. Καρ̟ενησίου 26

12. Στρατό̟πεδο Κ.Ε.Υ.Π

13. Πλατεία Παγκρατίου

14. Περιοχή ΜΕΡ.Υ.Π.

15. Περιοχή υ̟παίθριου χώρου στάθμευσης Όθωνος και Αγίου Νικολάου (Παλαιά Αγορά)

* **Την αριθ. 553/2007 Απόφαση Δημοτικού Συμβουλίου «ΚΑΝΟΝΙΣΜΟΣ ΚΑΘΑΡΙΟΤΗΤΑΣ»**

**Α Ρ Θ Ρ Ο 12**

**4. ΡΥΠΑΝΣΗ ΑΠΟ ΔΙΑΦΗΜΙΣΕΙΣ**

**1.** Δεν επιτρέπεται η εμπορική διαφήμιση εκτός πλαισίων και ειδικών θέσεων.

Η ρύπανση με εμπορικές αφίσες, φέιγ-βολάν, συνθήματα κ.λ.π. επισύρει πρόστιμο **από 100- 5000 €**  τόσο για τον διαφημιστή όσο και στο διαφημιζόμενο. **Το ίδιο ισχύει και για τα αεροπανό.**

**2.** Δεν επιτρέπεται η εγκατάλειψη υπολειμμάτων διαφημιστικών πινακίδων και γιγαντοαφισών σε κοινόχρηστους χώρους (κόλλες, σχισμένες αφίσες κ.λ.π.) καθώς και οι απαράδεκτοι εμφάνιση διαφημιστικών ταμπλό. Στους

παραβάτες επιβάλλεται πρόστιμο **από 100- 1000 €**

**3.** Πλαίσια και διαφημίσεις που τοποθετούνται σε δημοτικούς, κοινοτικούς ή κοινόχρηστους χώρους, που δεν καθορίστηκαν για την προβολή υπαίθριας διαφήμισης, σύμφωνα με τις πρ. 1 και 2 του άρθρου 3 του Ν.2946/2001 περί «υπαίθριας διαφήμισης» θεωρούνται ρύποι και απομακρύνονται άμεσα από το Δήμο.

Σε βάρος των διαφημιστών που τοποθέτησαν τα πλαίσια αυτά και τις διαφημίσεις και των διαφημιζομένων επιβάλλεται πρόστιμο **1.000 €**

* Την υπ’ αριθ. **27213/27.5.2010 εγκύκλιο του Υπουργείου Εσωτερικών** σύµφωνα µε την οποία «µε τον όρο “περιστάσεις” νοείται ότι για την επιβολή του προστίµου σε νοµικό ή φυσικό πρόσωπο θα πρέπει να συνυπολογισθεί τόσο η βαρύτητα της παράβασης, µε γνώµονα το σύνολο των διατάξεων που παραβιάζονται, όσο και ο αριθµός των πλαισίων/διαφηµίσεων για το οποίο υπαίτιο είναι το πρόσωπο».

Η Οικονομική υπηρεσία μας αφού έλαβε υπόψη της όλα τα ανωτέρω:

* Έστειλε έγγραφη ειδοποίηση ( αριθ. 24881/19-06-2019) στον παραβάτη περί Κίνησης διαδικασίας επιβολής προστίμου σε βάρος του , προκειμένου να εκφράσει τις απόψεις-αντιρρήσεις του
* *Με το αριθ.25895/25-06-2019 έγγραφο εκφραστήκαν οι Απόψεις την εταιρείας «Τεμπέλης Α.Ε.» σύμφωνα με τις οποίες «Γνωστοποιεί στο Δήμο ότι δεν αναρτήθηκαν οι αφίσες με δική του εντολή ή καθοδήγηση και έγκριση στους στύλους ηλεκτροφωτισμού. Προφανώς τοποθετήθηκαν από τον αφισοκολλητή που είχε εντολή για να αφισοκολλήσει μόνο στα νόμιμα και προσδιορισθέντα υπό του Δήμου σημεία τα οριζόμενα με την αριθ.500/2017 Απόφαση Δημοτικού Συμβουλίου και όχι στους στύλους ηλεκτροφωτισμού. Συνεπώς δεν υπήρχε δόλος εκ μέρους της εταιρείας, δεδομένου ότι δεν γνώριζε ότι διενεργούνταν για λογαριασμό του παράνομη υπαίθρια διαφήμιση και μόλις του έγιναν συστάσεις από το Τμήμα Ελέγχου Κοινοχρήστων χώρων αμέσως οι αφίσες απομακρύνθηκαν.*
* Η αμελλητί απομάκρυνση των αφισών & συμμόρφωση της παραβάτισσας εταιρείας βεβαιώνεται από το αριθ.23764/11-06-2019 έγγραφο του Τμήματος Έλεγχου Κοινοχρήστων Χώρων της Δ/νσης Περιβάλλοντος.

παρακαλεί για τις από μέρους μας προβλεπόμενες ενέργειες, ήτοι την εισήγηση στο Δημοτικό Συμβούλιο για τη λήψη σχετικής απόφασης περί επιβολή ή μη προστίμου στην εταιρεία «ΣΠ. ΤΕΜΠΕΛΗΣ A.Ε.» με ΑΦΜ 094228307 & έδρα ασκούμενης δραστηριότητας την Τ.Κ. Γοργοποτάμου

|  |  |
| --- | --- |
| Η προϊσταμένη Προσόδων  &  Δημοτικής Περιουσίας | Ο Δ/ντης Οικονομικών Υπηρεσιών |

Κατόπι των ανωτέρω

**ΕΙΣΗΓΟΥΜΑΣΤΕ**

Την μη επιβολή προστίμου στην εταιρεία «ΣΠ. ΤΕΜΠΕΛΗΣ A.Ε.» με ΑΦΜ 094228307 & έδρα ασκούμενης δραστηριότητας την Τ.Κ. Γοργοποτάμου δεδομένου ότι γίνεται δεκτή η ένσταση της εταιρείας σύμφωνα με την οποία, *δεν αναρτήθηκαν οι αφίσες με δική της εντολή ή καθοδήγηση και έγκριση στους στύλους ηλεκτροφωτισμού και προφανώς τοποθετήθηκαν από τον αφισοκολλητή που είχε εντολή για να αφισοκολλήσει μόνο στα νόμιμα και προσδιορισθέντα υπό του Δήμου σημεία τα οριζόμενα με την αριθ.500/2017 Απόφαση Δημοτικού Συμβουλίου και όχι στους στύλους ηλεκτροφωτισμού. Δεν υπήρχε δόλος εκ μέρους της εταιρείας, δεδομένου ότι δεν γνώριζε ότι διενεργούνταν για λογαριασμό της παράνομη υπαίθρια διαφήμιση και όταν έγιναν συστάσεις από το Τμήμα Ελέγχου Κοινοχρήστων χώρων αμελλητί απομακρύνθηκαν οι αφίσες.*

|  |
| --- |
| Ο ΔΗΜΑΡΧΟΣ ΛΑΜΙΕΩΝ  ΕΥΘΥΜΙΟΣ Κ. ΚΑΡΑΙΣΚΟΣ |