 ΑΔΑ: ΨΛΟΩΩΛΚ-Δ0Ρ

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΑΜΙΕΩΝ

ΑΡΙΘΜ. ΑΠΟΦ. : 277 /2019

Απόσπασμα από το πρακτικό της 33ης συνεδρίασης της Οικονομικής Επιτροπής.

Θ Ε Μ Α : «Εισήγηση στο Δημοτικό Συμβούλιο για έγκριση χορήγησης βραβείων αριστείας μαθητών 3ου ΓΕΛ-ΜΟΥΣΤΑΚΕΙΟΥ - «κληροδότημα Κ. Μουστάκα»-αυτοτελούς διαχείρισης».

Σήμερα την 8η του μήνα Οκτωβρίου του έτους 2019, ημέρα Τρίτη και ώρα 12:00 η Οικονομική Επιτροπή συνήλθε σε τακτική συνεδρίαση στο Δημοτικό κατάστημα Φλέμινγκ & Ερυθρού Σταυρού 8, ύστερα από την αριθμ.: 40353/4-10-2019 πρόσκληση του Προέδρου, που δημοσιεύθηκε και επιδόθηκε με αποδεικτικό στους Δημοτικούς Συμβούλους, σύμφωνα με το άρθρο 75 του Ν. 3852/2010.

Λόγω της απουσίας του Προέδρου της Οικονομικής Επιτροπής και Δημάρχου του Δήμου, προεδρεύει της Συνεδρίασης ο εκλεγείς Αντιπρόεδρος κ. Σωτήριος Κουτσοβέλης.

Πριν από την έναρξη της συνεδρίασης ο Αντιπρόεδρος διαπίστωσε ότι από τα εννέα (9) μέλη της Οικονομικής Επιτροπής ήταν:

|  |  |
| --- | --- |
| **Π Α Ρ Ο Ν Τ Ε Σ** | **Α Π Ο Ν Τ Ε Σ** |
| 1. Σωτήριος Κουτσοβέλης   (Αντιπρόεδρος ) | Ευθύμιος Καραΐσκος (Πρόεδρος) |
| 1. Δημήτριος Μπεσλεμές (Μέλος) |  |
| 1. Δημήτριος Τζούφλας (Μέλος) |  |
| 1. Δημήτριος Αργυρίου (Μέλος) |  |
| 1. Δημήτριος Κυρίτσης (Μέλος) |  |
| 1. Ιωάννης Ρούλιας (Μέλος) |  |
| 1. Θεόδωρος Αρναούτογλου (Μέλος) |  |
| 1. Γεώργιος Παπανικολάου (Μέλος) |  |

Στη συνεδρίαση παρευρίσκεται και η Αλεξάνδρα Παναγιωτοπούλου, υπάλληλος του Δήμου για την τήρηση των πρακτικών.

Αφού διαπιστώθηκε απαρτία – καθώς από το σύνολο 9 μελών ήταν παρόντα 8 μέλη, ο Αντιπρόεδρος κήρυξε την έναρξη της συνεδρίασης και εισηγούμενος το 2ο θέμα της ημερήσιας διάταξης, έθεσε υπόψη της Οικονομικής Επιτροπής την εισήγηση του εντεταλμένου συμβούλου κ. Δημητρίου Μπεσλεμέ η οποία έχει ως εξής:

«Σύμφωνα με την από 2-6-1909 Διαθήκη του εκλιπόντος «Κ.ΜΟΥΣΤΑΚΑ» και την απόφαση 3190/2001 Απόφαση του Εφετείου Αθηνών, προβλέπεται η κατ΄ έτος χορήγηση βραβείων στους Αριστούχους μαθητές του 3ου ΓΕΛ ΛΑΜΙΑΣ-ΜΟΥΣΤΑΚΕΙΟ.

Κατά τον **εγκεκριμένο προϋπολογισμό του Κληροδοτήματος 2019**, με πράξη 300/21610/13-2-2019, της Αποκεντρωμένης Διοίκησης Θεσσαλίας-Στερεάς Ελλάδος , εγκρίθηκε κονδύλι **€ 10.000 (Δέκα** **χιλιάδων ευρώ**) για το σχολικό έτος 2018-2019. Η δαπάνη ενεγράφη στον προϋπολογισμό του Δήμου Λαμιέων με κωδ. **00.6739.0031**

( Έξοδα εκτέλεσης κοινωφελών σκοπών Κληροδοτήματος «Κ. ΜΟΥΣΤΑΚΑ ».

Ο αριθμός των αριστούχων, με τα ονοματεπώνυμά τους και τα διανεμόμενα ποσά, αναφέρονται στην συνημμένη κατάσταση του Δ/ντή του σχολείου κ. ΑΓΓΕΛΑΚΟΠΟΥΛΟΥ ΑΝΔΡΕΑ.

Προς υλοποίηση της επιθυμίας του Διαθέτη , προτείνεται προς έγκριση στην Οικονομική Επιτροπή, η διάθεση ποσού € 10.000 (δέκα χιλιάδων ευρώ ), με προτεινόμενη διαδικασία απόδοσης των χρηματικών βραβείων την **πίστωση των Τραπεζικών Λογαριασμών των Δικαιούχων Μαθητών** ή των λογαριασμών των γονέων τους , όπου είναι συνδικαιούχοι, για να εξασφαλισθεί το αδιάβλητο της διαδικασίας .

Η παρούσα απόφαση θα τύχει και της  **έγκρισης**  **του Δημοτικού Συμβουλίου**  **Λαμίας**, Αρμόδιου Διαχειριστή του Κληροδοτήματος Αυτοτελούς Διαχείρισης.»

Κατόπιν των ανωτέρω ο Αντιπρόεδρος κάλεσε τα μέλη να αποφασίσουν σχετικά.

Η Οικονομική Επιτροπή αφού άκουσε την εισήγηση του Αντιπροέδρου,

Μετά από διαλογική συζήτηση

**Α π ο φ α σ ί ζ ε ι ομόφωνα :**

**Eγκρίνει** τη διάθεση ποσού 10.000€ (δέκα χιλιάδων ευρώ ), με προτεινόμενη διαδικασία απόδοσης των χρηματικών βραβείων την **πίστωση των Τραπεζικών Λογαριασμών των Δικαιούχων Μαθητών** ή των λογαριασμών των γονέων τους , όπου είναι συνδικαιούχοι, για να εξασφαλισθεί το αδιάβλητο της διαδικασίας .

Η παρούσα να τεθεί υπόψη του Δημοτικού Συμβουλίου το οποίο θα λάβει την τελική απόφαση επί του ανωτέρω θέματος ως μόνο αρμόδιο όργανο διαχείρισης του Κληροδοτήματος Αυτοτελούς Διαχείρισης «Κ. ΜΟΥΣΤΑΚΑ».

Για το θέμα αυτό συντάχθηκε το παρόν και υπογράφεται :

|  |  |
| --- | --- |
| Ο ΑΝΤΙΠΡΟΕΔΡΟΣ | ΤΑ ΜΕΛΗ |
|  |  |

(ΑΚΟΛΟΥΘΟΥΝ ΥΠΟΓΡΑΦΕΣ)

Ακριβές απόσπασμα πρακτικών

Λαμία 9 Οκτωβρίου 2019

Ο ΠΡΟΕΔΡΟΣ

ΕΥΘΥΜΙΟΣ ΚΑΡΑΪΣΚΟΣ

ΔΗΜΑΡΧΟΣ ΔΗΜΟΥ ΛΑΜΙΕΩΝ